Author: Asbjørnsen; Moe
Date: 2019-06-28T22:00:00+00:00

Hvorfor bjørnen er stubbrumpa

Bjørnen møtte en gang reven, som kom luskende med et knippe fisk han hadde stjålet.

«Hvor har du fått det fra?» spurte bjørnen.

«Jeg har vært ute og fiska, herr bjørn!» svarte reven.

Da fikk bjørnen også lyst til å lære å fiske, og ba reven si ham hvordan han skulle gjøre det.

«Det er en simpel kunst for deg», svarte reven, «og det lærer du fort. Du skal bare gå ut på isen, hugge deg et hull og stikke halen nedi. Og så må du holde den der bra lenge. Du må ikke bry deg om at det svir litt i den, det er når fisken biter, det. Jo lenger du kan holde den der, jo mer fisk får du. Og når du er klar, skal du rykke den fort opp!»

Ja, bjørnen gjorde som reven hadde sagt, og holdt halen lenge, lenge nedi hullet, til den var frosset helt fast. Så rykka han til – så den gikk rett av, og nå går han der stubbrumpa den dag i dag.

Lastet fra: EventyrForAlle.no

Les og hør kjente og ukjente eventyr,
gratis på norsk.

Norsk folkeeventyr fra samlingene til Peter Christen Asbjørnsen (1812-1885), Jørgen Moe (1813-1882) og Moltke Moe (1859-1913). (Offentlig eiendom - public domain)

Kilde: Nye Barne-Eventyr av Asbjørnsen og Moe, 1927 (nb.no) (Offentlig eiendom - public domain)

Teksten er redigert av Karl-Robert Rønning.

Dette verket er lisensiert under følgende Creative Commons lisens: Navngivelse-DelPåSammeVilkår 4.0 Internasjonal. For å se en kopi av denne lisensen, besøk http://creativecommons.org/licenses/by-sa/4.0/.

Illustratør: Theodor Kittelsen (1857-1914)

Fargelegging: Karl-Robert Rønning

Kilde: Nye Barne-Eventyr. 4. opplag, 1927 (nb.no)

Dette arbeidet er fri for kjente opphavsrettsrestriksjoner.

Table of Contents

- Hvorfor bjørnen er stubbrumpa

- Rettigheter og info